Dennis Franz

Dennis Franz (oik. Dennis Franz Schlachta, s. 28. lokakuuta 1944 Maywood, Illinois) on yhdysvaltalainen näyttelijä. == Varhainen elämä == Franzin isä Franz Schlachta, joka oli saksalainen maahanmuuttaja, ja äiti Eleanor Schlachta olivat molemmat ammatiltaan postityöntekijöitä. Hänen perheeseensä kuului myös kaksi siskoa, Heidi ja Marlene. Illinois'n osavaltiossa varttunut Franz opiskeli 1960-luvun lopulla ilmaisutaitoa ja teatteria Southern Illinois University Carbondalessa ja valmistui vuonna 1969. Valmistumisensa jälkeen hän tuli arvotuksi Yhdysvaltain armeijaan ja hän palveli yksitoista kuukautta laskuvarjojääkärinä Vietnamissa. == Ura näyttelijänä == Franz aloitti näyttelijänuransa 1970-luvulla chicagolaisessa Organic Theater -teatterissa. Elokuvadebyyttinsä hän teki vuonna 1978, jolloin hän esiintyi neljässä elokuvassa, Remember My Name, Pahan voima (The Fury), Mitkä häät! (A Wedding) ja Stony Island. Ensimmäinen televisiosarja, jossa hän näytteli, oli vuonna 1982 ensiesitetty Chicago Story, jossa hänellä oli poliisi Joe Gillandin rooli. Franz on tullut myöhemmällä urallaankin tunnetuksi etenkin juuri poliisin rooleistaan. Vuonna 1983 hän esitti Sal Benedettoa Steven Bochcon ja Michael Kozollin luomassa poliisisarjassa Hill Street Blues ja vuonna 1985 hän palasi sarjaan Norman Buntzin roolissa näyteltyään välillä Bochcon luomassa, lyhytikäiseksi jääneessä sarjassa Bay City Blues ja Brian De Palman ohjaamassa elokuvassa Kuolema tulee kahdesti (Body Double). Hill Streetin päätyttyä vuonna 1987, Franz uusi Buntzin roolin lyhytikäisessä, kesken ensimmäisen kauden lopetetussa spin-offissa Beverly Hills Buntz. Vuonna 1990 Franz teki yhden tunnetuimmista elokuvarooleistaan Renny Harlinin ohjaamassa toimintaelokuvassa Die Hard 2 – vain kuolleen ruumiini yli, jossa hän esittää Dullesin lentokentän turvallisuudesta vastaavaa Carmine Lorenzoa. Vuonna 1993 hän alkoi esittää etsivä Andy Sipowiczia Steven Bochcon ja David Milchin luomassa, ABC-kanavan esittämässä poliisisarjassa NYPD Blue, josta hänet parhaiten tunnetaan. Sarjaa tehtiin 12 tuotantokautta ja 261 jaksoa, joista viimeinen esitettiin maaliskuussa 2005. Franz oli ainoa näyttelijä, joka esiintyi sarjan kaikissa jaksoissa. Hän ansaitsi roolityöllään yhteensä kahdeksan Emmy-ehdokkuutta (1994–2001) sarjassa paras miespääosa draamasarjassa ja hän voitti palkinnon neljästi, vuosina 1994, 1996, 1997 ja 1999. Hän oli myös kahdesti ehdolla Golden Globen saajaksi (hän voitti palkinnon vuonna 1995 sarjassa paras miespääosa draamasarjassa) ja kahdeksan kertaa ehdolla SAG-palkinnon saajaksi (hän voitti palkinnon vuosina 1995 ja 1997). Franz sai vuonna 1999 oman tähtensä Hollywood Walk of Famelle. Jo edellä mainittujen lisäksi muita elokuvia, joissa Franz on esiintynyt, ovat muun muassa Brian De Palman ohjaama Tappava tunnustus (Dressed to Kill) vuodelta 1980, saman ohjaajan Blow Out – viimeinen todistaja (Blow Out) vuodelta 1981, Richard Franklinin ohjaama Psyko II (Psycho II) vuodelta 1983 ja Brad Silberlingin ohjaama Enkelten kaupunki (City of Angels) vuodelta 1998. Hän on lisäksi vieraillut monissa televisiosarjoissa, muun muassa sarjoissa A-Team, Katuhaukka ja Matlock. Franz lopetti näyttelijäntyöt NYPD Blue TV- sarjan 12. ja viimeiseen kauteen.https://www.imdb.com/name/nm0001240/?ref_=tt_cl_t8 == Yksityiselämä == Franz on naimisissa Joanie Zeckin kanssa. Hän on Zeckin kahden tyttären isäpuoli. ==Filmografia== * Remember My Name (1978) .... Franks * The Fury (1978) .... Bob * A Wedding (1978) .... Koons * Stony Island (1978) .... Jerry Domino * A Perfect Couple (1979) .... Costa * Bleacher Bums (1979) (TV) * Tappava tunnustus (1980) .... Detective Marino * Popeye (1980) .... Spike * Chicago Story (1981) (TV) .... Officer Joe Gilland *Blow Out - viimeinen todistaja (Blow Out, 1981) .... Manny Karp * Chicago Story (1982) televisiosarja .... Officer Joe Gilland * Psycho II (1983) .... Warren Toomey * Hill Street Blues (1981) televisiosarja .... Det. Sal Benedetto (1983)/Lt. Norman Buntz (1985–1987) * Bay City Blues (1983) televisiosarja .... Angelo Carbone (1983) * Kuolema tulee kahdesti (Body Double, 1984) .... Rubin * Deadly Messages (1985) (TV) .... Detective Max Lucas * A Fine Mess (1986) (uncredited) .... Phil * Tales from the Hollywood Hills: Pat Hobby Teamed with Genius (1987) (TV) .... Louie * Beverly Hills Buntz (1987) televisiosarja .... Norman Buntz * Kiss Shot (1989) (TV) .... Max Fleischer * The Package (1989) .... Lt. Milan Delich * Nasty Boys, Part 2: Lone Justice (1990) (TV) * Die Hard 2 – vain kuolleen ruumiini yli (1990) .... Capt. Carmine Lorenzo * Nasty Boys (1990) televisiosarja .... Lt. Stan Krieger (1990) * N.Y.P.D. Mounted (1991) (TV) .... Tony Spampatta * In the Line of Duty: Siege at Marion (1992) (TV) .... Bob Bryant * NYPD Blue (1993-2005) televisiosarja .... Det. Andy Sipowicz * Moment of Truth: Caught in the Crossfire (1994) (TV) .... Gus Payne * Texas Justice (1995) (TV) .... Richard 'Racehorse' Haynes * Healing the Hate (1996) (TV) .... Host * Mighty Ducks (1996) televisiosarja (ääni) .... Captain Klegghorn * American Buffalo (1996) .... Don 'Donny' Dubrow, Owner Rvterbands Variety * Mighty Ducks the Movie: The First Face-Off (1997) (V) (ääni) .... Captain Klegghorn * Enkelten kaupunki (1998) .... Nathaniel Messinger == Lähteet == == Aiheesta muualla == * * Franzin biografia sivustolla hollywood.com Luokka:Yhdysvaltalaiset näyttelijät Luokka:Hollywood Walk of Fame Luokka:Golden Globe -palkinnon saajat Luokka:Primetime Emmy -palkinnon saajat Luokka:SAG-palkinnon saajat Luokka:Vuonna 1944 syntyneet Luokka:Elävät henkilöt